Christiane Ulfeldt

Christiane Ulfeldt av Färløfsholm og Aritzløf  (født 10. januar 1653, død 20. juli 1717) var barnebarn av kong Christian IV. 

Hun var tredje barn av grevinne Hedvig av Slesvig-Holsten og lensherre Ebbe Ulfeldt. Ulfeldt søkte i 1652 tjeneste hos svenskene og flyttet til Stockholm. Da Christiane var to år gammel, flyktet moren fra ektemannen til søsteren Leonora Christina som på det tidspunkt bodde i Pommern. Forholdet mellom ektefellene var dårlig, men i 1660 fødte grevinne Hedvig nok en datter og bodde rundt på Ulfeldts gårder i Skåne. 

Da Ebbe Ulfeldt døde i 1682 etterlot han seg et skyldsatt bo: Christiane arvet hovedgårdene Färlövsholm og Araslöv, storesøsteren Anna Catharine (1647–1678) fikk Råbelef og Odersberga, mens lillesøsteren Sophie Marie (1660–1706) arvet Ovesholm. Christiane valgte å oppgi Färlövsholm og i stedet å bygge en herregård opp i Araslöv.

I 1695 giftet hun seg med oberstløyntant Carl Gustaf Bonde til Stensholm (1659–1716). Da søsteren Sophie Marie døde i 1706, tok det barnløse ekteparet søsterdatteren Sophie Elisabeth Ridderschantz (1680–1787) til seg på Araslöv og innsatte henne som arving. 

Christiane døde på Araslöv den 20. juli 1717. Hun ble begravet i Färlöv kirke nordvest for Christianstad, hvor deres alliansevåpen ses i et av sideskipene.

Referanser 

Slekten Ulfeldt
Personer fra Stockholm